**Stanovisko autorov a signatárov Nitrianskej deklarácie k súčasnému dianiu v Slovenskej republike.**

Pozorne sledujeme vývoj na našej vnútropolitickej scéne. Dianie pred parlamentom v posledných hodinách ukazuje, že pohár trpezlivosti ľudí sa naplnil. Obraciame sa preto k Slovenskej verejnosti s nasledujúcim vyhlásením:

1/ Súčasná vládna koalícia spôsobuje obrovské morálne, ekonomické a zdravotné škody na Slovenskom národe.

2/ Trojuholník moci: Vláda, prezidentka, ústavný súd zhodili referendum o predčasných voľbách zo stola, preto zostáva iba možnosť požadovať priame vyhlásenie predčasných volieb Národnou radou Slovenskej republiky.

3/ Keďže ústavný súd zrušením referenda o predčasných voľbách sa spreneveril zákonnosti, pravde a záujmom občanov Slovenskej republiky, je potrebné ho zrušiť ústavným zákonom a jeho kompetencie presunúť na Ústavný senát najvyššieho súdu.

4/ Žiadame slobodný prístup do médií aj oponentom provakcinačej hystérie. Normálna, kvalifikovaná diskusia o výhodách a nevýhodách tzv. m-RNA vakcín absolútne absentuje. Slovenské médiá hlavného prúdu sú dnes názorovo tak jednofarebné, ako boli médiá za najtemnejších čias sovietskeho systému.

5/ Po vyhlásení predčasných parlamentných volieb je potrebné pozastavenie legislatívnej činnosti parlamentu.

Pokiaľ bude vládna moc ignorovať hlas národa, vývoj môže dospieť k momentu, keď moc bude ležať na ulici. Preto sa opozícia musí pripraviť na to, aby tu boli schopné ľudské zdroje na vytvorenie vlády národnej záchrany. To je možné iba zjednoteným a spoločným postupom všetkých parlamentných opozičných strán v spolupráci s intelektuálmi z nezávislých proslovenských hnutí, združení a spolkov. Opozičné politické strany si musia uvedomiť, že hranie sa každého na svojom vlastnom opozičnom piesočku je vlastne nepriama podpora tejto vládnej garnitúry. Ak sa nezachráni národ a štát, nebudú pre nikoho z nich ani teplé vládne a parlamentné posty.

V Nitre, 24.7.2021.

Signatári v abecednom poradí:

Ing. Peter Božik

Ing. Tibor Danáč

Ing. Ivan Pauer

MUDr. Štefan Paulov

RNDr. Jozef Prokeš, Csc.

Ing. Jozef Šedovič